<classify> Alex kwa sasa yupo Nkuhungu Bandeko, Dodoma kwa mama yake akijiuguza ugonjwa wa kifua kikuu TB na amekuwa akiomba misaada kwa wapenzi na mashabiki wa soka kwani hana fedha za kujitibia na kupata mahitaji muhimu kwa sasa.Baada ya kuachana na soka kuna maisha mengine yanaendelea sasa niwatake vijana kutunza kile wanachokipata kwa ajili ya maisha ya baadaye, ila nimejifunza mambo mengi, alisema Alex.Alisema amekuwa akisumbuliwa na TB kwa muda mrefu ila kwa sasa anahitaji fedha kwa ajili ya matibabu na mahitaji mengine muhimu.Alisema alianza kujisikia vibaya miezi 6 iliyopita lakini alikuwa hana fedha za kwenda hospitali hali iliyomfanya kuanza kuzunguka kwa rafiki zake kuomba msaada.Alex alisema alipoona rafiki zake hawamsaidii ilibidi aende kumpigia magoti mama yake ili aweze kumsaidia kwani hali yake ilikuwa mbaya.Niwasihi vijana wenzangu msiwasahau kina mama kwani wao ndio kila kitu katika maisha ila niwaombe jamani mtusaidie kwani hali yangu sio nzuri kwa sasa, nisaidieni ili niweze kupata matibabu, alisema Alex.Alex alitoa ushauri kwa wachezaji wa Kitanzania kuweka akiba ya kile wanachokipata kwani baada ya kustaafu kucheza soka kuna maisha pia.Alisema vijana wengi wamekuwa wakihadaika na starehe kutokana na kuwa na makundi kipindi ambacho wanakuwa katika mafanikio ya kucheza soka na kuwataka wachezaji kuachana na starehe.Kwa upande wa mama mzazi wa Alex Martha Matonya ameitaka jamii kumsaidia mwanawe kwani kwa sasa hali yake ya kiafya ni mbaya.Mama huyo alienda mbali zaidi akisema mtoto wake alipokuwa na nguvu marafiki walikuwa pamoja naye lakini sasa anaumwa wamemkimbia na hakuna anayetaka kumsaidia.Niwaombe Watanzania wamsaidie mwanangu kwani hali yake ni mbaya ila pia mbona wakati alipokuwa mzima nilikuwa nikiwaona lakini kwa sasa siwaoni hata kuja kumwona,alisema Matonya.Alex alikuwa miongoni mwa wachezaji waliounda kikosi cha Simba kilichoingoa Zamalek ya Misri kwenye michuano ya Ligi ya Mabingwa mwaka 2003.Katika mechi hiyo iliyochezwa Cairo, Misri Simba ilishinda kwa mikwaju ya penalti 5-4 penalti ya mwisho ikifungwa na Alex. Tayari wachezaji waliocheza mechi hiyo wameandaa mechi kadhaa kwa ajili ya kumchangia mwenzao.  <topic>: michezo 